02005E0889 — ET — 01.07.2021 — 017.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:





Parandatud:









▼B

►C1 NÕUKOGU ÜHISMEEDE 2005/889/ÜVJP,

25. november 2005, ◄

millega asutatakse Euroopa Liidu piirihaldamise abimissioon Rafah piiriületuspunktis (EU BAM Rafah)







Artikkel 1

Missioon

1. Käesolevaga asutatakse Euroopa Liidu piiriabimissioon Rafah piiriületuspunktis (edaspidi EU BAM Rafah), mille täitmisetapp algab 25. novembril 2005.

2. EU BAM Rafah tegutseb vastavalt artiklis 2 sätestatud missiooni kirjeldusele.

Artikkel 2

Missiooni kirjeldus

▼C3

EU BAM Rafah eesmärgiks on pakkuda kolmanda osapoole kohalolekut Rafah piiriületuspunktis, et koostöös liidu jõupingutustega institutsioonide ülesehitamiseks aidata kaasa Rafah piiriületuspunkti avamisele ning suurendada Iisraeli valitsuse ja Palestiina omavalitsuse vahelist usaldust.

▼B

Sel eesmärgil EU BAM Rafah:

a) jälgib, kontrollib ja hindab aktiivselt Palestiina omavalitsuse tegevust Rafah piiripunkti töötamise eesmärgil osapoolte vahel sõlmitud raamlepingu, julgeolekulepingu ja tollilepingu rakendamisel;

b) aitab juhendamise teel kaasa Palestiina suutlikkuse suurendamisele Rafah piirihaldamise kõigis aspektides;

c) aitab kaasa Palestiina, Iisraeli ja Egiptuse ametivõimude koostööle kõigis Rafah piirületuspunkti haldamisega seotud küsimustes;

▼M8

d) toetab EUPOL COPPSi selle lisaülesannetes Gaza piiriületuspunktides piiri ja piiriületuspunktide haldamisega tegelevate Palestiina omavalitsuse töötajate koolitamisel.

▼B

EU BAM Rafah viib ellu talle Iisraeli valitsuse ja Palestiina omavalituse vahelistes kokkulepetes usaldatud Rafah piiriületuspunkti haldamisega seotud ülesandeid. Ta ei võta endale asendamiskohustusi.

▼M1 —————

▼B

Artikkel 4

Missiooni struktuur

EU BAM Rafah koosneb järgmistest üksustest:

a) missiooni juht, keda abistab nõuandev isikkoosseis;

b) järelevalve- ja operatiivüksus;

c) haldusteenuste üksus.

Nimetatud üksused töötatakse välja operatsiooni kontseptsioonis (CONOPS) ja operatsiooni plaanis (OPLAN). Nõukogu kiidab operatsiooni kontseptsiooni ja operatsiooni plaani heaks.

▼M3

Artikkel 4a

Tsiviiloperatsiooni ülem

1. Tsiviiloperatsioonide planeerimise ja läbiviimise teenistuse direktor on EU BAM Rafah tsiviiloperatsiooni ülem.

▼M7

2. Tsiviiloperatsiooni ülem juhib EU BAM Rafah missiooni strateegilisel tasandil, tehes seda poliitika- ja julgeolekukomitee poliitilise kontrolli all ja strateegilisel juhtimisel ning liidu välisasjade ja julgeolekupoliitika kõrge esindaja (edaspidi „kõrge esindaja“) üldises alluvuses.

▼M3

3. Tsiviiloperatsiooni ülem tagab nõukogu otsuste ning poliitika- ja julgeolekukomitee otsuste nõuetekohase ja tõhusa rakendamise, sealhulgas missiooni juhile strateegilisel tasandil nõuetekohaselt antud juhiste kaudu.

4. Kogu lähetatud isikkoosseis jääb asjaomase lähetajariigi siseriiklike asutuste või ELi institutsiooni täieliku käsutamisõiguse alla. Siseriiklikud asutused annavad oma isikkoosseisu, meeskondade ja üksuste operatiivjuhtimise üle tsiviiloperatsiooni ülemale.

5. Tsiviiloperatsiooni ülem kannab üldist vastutust ELi vastutuskohustuse nõuetekohase täitmise eest.

6. Tsiviiloperatsiooni ülem ja Euroopa Liidu eriesindaja konsulteerivad vajaduse korral teineteisega.

▼B

Artikkel 5

Missiooni juht

▼M7 —————

▼M3

►M7 ◄ 1. Missiooni juht vastutab missiooni eest ning juhib ja kontrollib seda kohapeal.

▼M11

1a. Missiooni juht on missiooni esindaja. Missiooni juht võib delegeerida isikkoosseisu ja finantsküsimustega seotud juhtimisülesandeid missiooni isikkoosseisu liikmetele, kes on tema üldvastutuse all.

▼M3

►M7 ◄ 2. Missiooni juht juhib ja kontrollib operatsioonis osalevate riikide isikkoosseisu, meeskondi ja üksusi tsiviiloperatsiooni ülema määratud korras, vastutades ühtlasi töökorralduse ja logistika, sealhulgas missiooni käsutusse antud varade, ressursside ja teabe eest.

►M7 ◄ 3. Missiooni juht annab juhiseid kogu missiooni isikkoosseisule EU BAM Rafah tõhusaks läbiviimiseks kohapeal, vastutades missiooni koordineerimise ja igapäevase juhtimise eest tsiviiloperatsiooni ülema poolt strateegilisel tasandil antavaid juhiseid järgides.

▼M11 —————

▼M3

►M7 ◄ 5. Missiooni juht vastutab isikkoosseisu distsiplinaarkontrolli eest. Lähetatud isikkoosseisu suhtes võtab distsiplinaarmeetmeid asjaomane siseriiklik asutus või ELi institutsioon.

►M7 ◄ 6. Missiooni juht esindab EU BAM Rafah missiooni operatsioonide piirkonnas ning tagab missiooni asjakohase nähtavuse.

►M7 ◄ 7. Missiooni juht kooskõlastab vajaduse korral oma tegevuse teiste ELi osalejatega kohapeal. Missiooni juht saab, ilma et see piiraks käsuliini kohaldamist, Euroopa Liidu eriesindajalt kohapeal poliitilisi juhiseid.

▼B

Artikkel 6

Planeerimisetapp

1. Missiooni planeerimisetapil moodustatakse planeerimisrühm, millesse kuuluvad planeerimisrühma juhtiv missiooni juht ja missiooni vajadustega seotud ülesannete täitmiseks vajalik arv isikkoosseisu liikmeid.

2. Planeerimisetapis viiakse esmajärjekorras läbi riski igakülgne hindamine, mida vajaduse korral ajakohastatakse.

3. Planeerimisrühm koostab operatsiooni plaani ja töötab välja kõik missiooni läbiviimiseks vajalikud tehnilised vahendid. Operatsiooni plaanis võetakse arvesse riski igakülgset hindamist ning selles sisaldub turvaplaan.

Artikkel 7

EU BAM Rafah isikkooseis

1. EU BAM Rafah isikkoosseisu arv ja pädevus on kooskõlas artiklis 2 sätestatud missiooni kirjelduse ja artiklis 4 sätestatud struktuuriga.

2. EU BAM Rafah isikkoosseisu liikmeid lähetavad liikmesriigid või ELi institutsioonid. Iga liikmesriik katab enda EU BAM Rafah isikkoosseisu liikmete lähetamisega seotud kulud, sealhulgas töötasu, tervisekindlustuse, sõidukulud missioonipiirkonda ja sealt tagasi ning muud toetused, välja arvatud päevarahad.

3. EU BAM Rafah missioonile võetakse vajaduse korral lepingulistel alustel tööle rahvusvahelist ja kohalikku isikkoosseisu.

4. Vajadusel võivad ka kolmandad riigid missioonile isikkoosseisu liikmeid lähetada. Iga isikkoosseisu liikmeid lähetav kolmas riik katab oma isikkoosseisu liikmete missioonile lähetamisega seotud kulud, sealhulgas töötasu, tervisekindlustuse, toetused, kõrge riskiga õnnetusjuhtumi kindlustuse ning sõidukulud missioonipiirkonda ja tagasi.

▼M12

5. Kogu isikkoosseis jääb asjaomase lähetajariigi või ELi institutsiooni alluvusse ning täidab oma kohustusi ja tegutseb missiooni huvides. Kogu isikkoosseis järgib nõukogu 23. septembri 2013. aasta otsusega 2013/488/EL ( 1 ) kehtestatud julgeolekupõhimõtteid ja miinimumstandardeid.

▼B

6. ELi politseiametnikud kannavad oma riigi politseivormi ja asjakohaseid ELi tunnusmärke ning teised missiooni liikmed kannavad asjakohaseid tunnusmärke vastavalt missiooni juhi otsusele, võttes seejuures arvesse julgeoleku kaalutlusi.

Artikkel 8

EU BAM Rafah isikkoosseisu staatus

▼M7

1. EU BAM Rafah isikkoosseisu staatus, sealhulgas vajaduse korral privileegid, immuniteedid ja lisatagatised, mis on vajalikud EU BAM Rafah ülesannete täitmiseks ja selle tõrgeteta toimimiseks, tuleb kokku leppida Euroopa Liidu toimimise lepingu artiklis 218 sätestatud menetluse kohaselt sõlmitud lepingus.

▼B

2. Isikkoosseisu liikme lähetanud liikmesriik või Euroopa Liidu institutsioon vastutab kõikide lähetusega seotud nõuete lahendamise eest, olenemata sellest, kas nõude on esitanud lähetatu või käib see tema kohta. Kõnealune liikmesriik või Euroopa Liidu institutsioon vastutab lähetatu vastu võetavate meetmete eest.

▼M11

3. Rahvusvahelise ja kohaliku isikkoosseisu töötingimused ning õigused ja kohustused sätestatakse EU BAM Rafahi ja asjaomase isikkoosseisu liikme vahel sõlmitud lepinguga.

▼M3

Artikkel 9

Käsuliin

1. EU BAM Rafah missioonil on ühtne käsuliin nagu kriisiohjamisoperatsioonil.

2. Poliitika- ja julgeolekukomitee teostab nõukogu vastutusel EU BAM Rafah poliitilist kontrolli ja strateegilist juhtimist.

▼M7

3. Tsiviiloperatsiooni ülem on poliitika- ja julgeolekukomitee poliitilise kontrolli all ja strateegilisel juhtimisel ning kõrge esindaja üldises alluvuses EU BAM Rafah ülem strateegilisel tasandil, jagades missiooni juhile juhiseid ning andes talle nõu ja tehnilist abi.

4. Tsiviiloperatsiooni ülem annab nõukogule aru kõrge esindaja kaudu.

▼M3

5. Missiooni juht juhib ja kontrollib EU BAM Rafah missiooni kohapeal ning allub otseselt tsiviiloperatsiooni ülemale.

Artikkel 10

Poliitiline kontroll ja strateegiline juhtimine

▼M8

1. Poliitika- ja julgeolekukomitee teostab nõukogu ja kõrge esindaja vastutusel missiooni poliitilist kontrolli ja strateegilist juhtimist. Nõukogu volitab käesolevaga poliitika- ja julgeolekukomiteed tegema selleks asjakohaseid otsuseid kooskõlas Euroopa Liidu lepingu artikliga 38. Kõnealune volitus sisaldab õigust nimetada kõrge esindaja ettepanekul ametisse missiooni juht ning muuta operatsiooni plaani. Samuti sisaldab see õigust võtta vastu missiooni juhi nimetamist käsitlevaid edasisi otsuseid. Missiooni eemärkide ja lõpetamise osas jääb otsustusõigus nõukogule.

▼M3

2. Poliitika- ja julgeolekukomitee annab nõukogule korrapäraselt aru.

3. Poliitika- ja julgeolekukomitee saab tsiviiloperatsiooni ülemalt ja missiooni juhilt korrapäraste ajavahemike järel ja vajaduse korral aruandeid nende vastutusalas olevate küsimuste kohta.

▼B

Artikkel 11

Kolmandate riikide osalemine

1. Ilma et see piiraks ELi sõltumatust otsuste vastuvõtmisel ja selle ühtset institutsioonilist raamistikku, kutsutakse ühinevaid riike ja võidakse kutsuda kolmandaid riike üles toetama EU BAM Rafah missiooni tingimusel, et nad katavad oma lähetatud isikkoosseisu liikmete kulud, sealhulgas töötasu, tervisekindlustuse, toetused, kõrge riskiga õnnetusjuhtumi kindlustuse ning sõidukulud missiooni läbiviimise piirkonda ja sealt tagasi, ning osalevad vastavalt vajadusele EU BAM Rafah tegevuskulude katmisel.

2. EU BAM Rafah tegevust toetavatel kolmandatel riikidel on missiooni igapäevase juhtimise seisukohast samad õigused ja kohustused kui missioonis osalevatel ELi liikmesriikidel.

3. Nõukogu volitab käesolevaga poliitika- ja julgeolekukomiteed tegema asjakohaseid otsuseid kolmandate riikide osalemise kohta, sealhulgas nende pakutava toetuse kohta, ning moodustama osalejate komitee.

▼M7

4. Kolmandate riikide osalemist käsitlev üksikasjalik kord kehtestatakse Euroopa Liidu toimimise lepingu artiklis 218 sätestatud menetluse kohaselt sõlmitavas lepingus. Kui EL ja kolmas riik on sõlminud lepingu, millega kehtestatakse raamistik asjaomase kolmanda riigi osalemiseks ELi kriisiohjamisoperatsioonidel, kohaldatakse sellise lepingu sätteid EU BAM Rafah kontekstis.

▼M9

Artikkel 12

Julgeolek

1. Tsiviiloperatsiooni ülem juhendab missiooni juhti julgeolekumeetmete planeerimisel ning tagab nende nõuetekohase ja tõhusa rakendamise EU BAM Rafah jaoks kooskõlas artiklitega 5 ja 9, tehes seda koostöös Euroopa välisteenistuse julgeolekudirektoraadiga.

2. Missiooni juht vastutab EU BAM Rafah julgeoleku ning nende minimaalsete julgeolekunõuete järgimise tagamise eest, mida kohaldatakse EU BAM Rafah suhtes kooskõlas liidu poliitikaga, mis käsitleb aluslepingu V jaotise alusel väljapoole liidu operatiivülesannete täitmisele lähetatud isikkoosseisu julgeolekut, ja seda täiendavate dokumentidega.

3. Missiooni juhti abistab missiooni julgeoleku vanemametnik (SMSO), kes annab aru missiooni juhile ja hoiab ka tihedat ametialast kontakti Euroopa välisteenistuse julgeolekudirektoraadiga.

4. EU BAM Rafah isikkoosseisu liikmed läbivad enne teenistuskohustuste täitmisele asumist kohustusliku julgeolekukoolituse kooskõlas operatsiooni plaaniga. Isikkoosseis saab missiooni toimumiskohas regulaarselt julgeoleku vanemametniku korraldatud täiendkoolitust.

▼M11

Artikkel 12a

Õiguslik korraldus

EU BAM Rafahil on käesoleva ühismeetme rakendamiseks õigus hankida teenuseid ja asju, sõlmida lepinguid ja halduskokkuleppeid, värvata töötajaid, omada arvelduskontosid, omandada ja võõrandada vara, ennast kohustustest vabastada ning olla kohtus menetlusosaliseks.

▼M12

Artikkel 13

Rahastamine

▼M13

1. EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 25. novembrist 2005 kuni 31. detsembrini 2011 on 21 570 000 eurot.

EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. jaanuarist 2012 kuni 30. juunini 2012 on 970 000 eurot.

EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. juulist 2012 kuni 30. juunini 2013 on 980 000 eurot.

EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. juulist 2013 kuni 30. juunini 2014 on 940 000 eurot.

EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. juulist 2014 kuni 30. juunini 2015 on 940 000 eurot.

EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. juulist 2015 kuni 30. juunini 2016 on 1 270 000 eurot.

▼M14

EU BAM Rafah tegevusega seonduvate kulutuste katmiseks ette nähtud lähtesumma ajavahemikul 1. juulist 2016 kuni 30. juunini 2017 on 1 545 000 eurot.

▼M15

EU BAM Rafah tegevusega seonduvate kulutuste katmiseks ette nähtud lähtesumma ajavahemikul 1. juulist 2017 kuni 30. juunini 2018 on 1 980 000 eurot.

▼M16

EU BAM Rafah tegevusega seonduvate kulutuste katmiseks ette nähtud lähtesumma ajavahemikul 1. juulist 2018 kuni 30. juunini 2019 on 2 040 000 eurot.

▼M17

EU BAM Rafahi tegevusega seonduvate kulutuste katmiseks ette nähtud lähtesumma ajavahemikul 1. juulist 2019 kuni 30. juunini 2020 on 2 150 000 eurot.

▼M18

EU BAM Rafahi tegevusega seonduvate kulutuste katmiseks ette nähtud lähtesumma ajavahemikul 1. juulist 2020 kuni 30. juunini 2021 on 2 180 000,00 eurot.

▼M19

EU BAM Rafah tegevusega seonduvate kulutuste katmiseks ette nähtud lähtesumma ajavahemikul 1. juulist 2021 kuni 30. juunini 2022 on 2 460 000 eurot.

▼M12

2. Kõiki kulutusi hallatakse vastavalt Euroopa Liidu üldeelarve suhtes kohaldatavatele menetlustele ja eeskirjadele. Pakkumismenetluses võivad osaleda missiooni panustavate kolmandate riikide kodanikud, vastuvõtvate riikide kodanikud, ja kui missiooni operatiivvajadused seda eeldavad, naaberriikide kodanikud.

3. EU BAM Rafah vastutab oma eelarve täitmise eest. Sel eesmärgil allkirjastab EU BAM Rafah komisjoniga lepingu.

4. EU BAM Rafah vastutab alates 1. juulist 2014 volituste täitmisest tulenevate mis tahes nõuete ja kohustuste eest, välja arvatud nõuete eest, mis on seotud missiooni juhi tõsiste üleastumistega, mille eest vastutab tema.

5. Rahastamise rakendamine ei mõjuta artiklites 4, 4a ja 5 sätestatud käsuliini ega EU BAM Rafah' operatiivvajadusi, kaasa arvatud varustuse kokkusobivust ja meeskondade koostalitlusvõimet.

6. Kulutused on rahastamiskõlblikud alates käesoleva ühismeetme jõustumise kuupäevast.

▼B

Artikkel 14

Ühenduse meetmed

▼M7

1. Nõukogu ja komisjon tagavad kumbki oma pädevuse piires käesoleva ühismeetme järjepidevuse liidu välistegevusega vastavalt Euroopa Liidu lepingu artikli 21 lõikele 3. Nõukogu ja komisjon teevad sel eesmärgil koostööd.

▼B

2. Nii missiooni läbiviimise piirkonnas kui ka Brüsselis tuleb kehtestada vajalik tegevuse kooskõlastamise kord.

▼M7

Artikkel 15

Salastatud teabe avaldamine

1. Kõrgel esindajal on volitus avaldada kooskõlas nõukogu julgeolekueeskirjadega käesoleva ühismeetmega ühinenud kolmandatele riikidele vajaduse korral ja vastavalt missiooni operatiivvajadustele ELi salastatud teavet ning kõnealuse missiooni jaoks koostatud dokumente kuni tasemeni „RESTREINT UE“.

2. Erilise ja vahetu operatiivvajaduse korral on kõrgel esindajal samuti volitus avaldada kooskõlas nõukogu julgeolekueeskirjadega kohalikele ametiasutustele ELi salastatud teavet ning kõnealuse missiooni jaoks koostatud dokumente kuni tasemeni „RESTREINT UE“. Kõikidel muudel juhtudel avaldatakse sellist teavet ja selliseid dokumente kohalikele ametiasutustele kooskõlas menetlustega, mis vastavad kohalike ametiasutuste koostöötasemele Euroopa Liiduga.

3. Kõrgel esindajal on volitus avaldada käesoleva ühismeetmega ühinenud kolmandatele riikidele ja kohalikele ametiasutustele ELi salastamata dokumente, mis on seotud missiooni käsitlevate nõukogu aruteludega, mille suhtes vastavalt nõukogu kodukorra ( 2 ) artikli 6 lõikele 1 kehtib ametisaladuse hoidmise kohustus.

▼M3

Artikkel 15a

Valveteenistus

EU BAM Rafah jaoks aktiveeritakse valveteenistus.

▼M5

Artikkel 16

Jõustumine

Käesolev ühismeede jõustub selle vastuvõtmise päeval.

▼M19

Ühismeede kaotab kehtivuse 30. juunil 2022.

▼M11 —————

▼B

Artikkel 18

Avaldamine

Käesolev ühismeede avaldatakse Euroopa Liidu Teatajas.

▼M3

Artikli 10 lõike 1 kohane poliitika- ja julgeolekukomitee otsus missiooni juhi nimetamise kohta avaldatakse samuti Euroopa Liidu Teatajas.

▼M7 —————